Brezplačni prevozi za študente s posebnimi potrebami v Mariboru in okolici
Društvo študentov invalidov Slovenije​ omogoča prevoze za študente s posebnimi potrebami, ki potrebujejo pomoč pri dostopu do fakultete, obštudijskih dejavnosti, opravkov ali drugih vsakodnevnih obveznosti.
Prevozi so na voljo vsak dan med 6.00 in 21.00 uro po predhodnem dogovoru ter se izvajajo po Mariboru in okolici. Kombi uporabnika prevzame na dogovorjenem naslovu in ga odpelje neposredno na izbrano lokacijo.
​​Ob naročilu prevoza je treba navesti:​​
· točen naslov prevzema,
· točen naslov ciljne lokacije,​
· telefonsko številko za sprotno obveščanje.​​​​
Vsi zainteresirani študenti lahko za dodatne informacije ali naročilo prevoza pišejo na: alenka@dsis-drustvo.si.
Storitev je namenjena vsem študentom s statusom študenta s posebnimi potrebami in predstavlja pomembno podporo pri vključevanju v študijsko ter obštudijsko življenje.

